ทองคำปิดพุ่ง 23.5 ดอลล์
สัญญาทองคำตลาดนิวยอร์กปิดดีดตัวแรง23.5 ดอลล์ที่ 1,575.9 ดอลลาร์/ออนซ์หลังดอลลาร์อ่อนค่า
6 เม.ย. 2556

สัญญาทองคำตลาดนิวยอร์กปิดดีดตัวแรง23.5 ดอลล์ที่ 1,575.9 ดอลลาร์/ออนซ์หลังดอลลาร์อ่อนค่า
สัญญาทองคำตลาด COMEX (Commodity Exchange) ส่งมอบเดือนมิ.ย.ปรับตัวขึ้น 23.5 ดอลลาร์ หรือ 1.51% ปิด หลังจากที่ซื้อขายกันในกรอบ 1,549.00-1,580.80 ดอลลาร์ อย่างไรก็ตาม ตลอดสัปดาห์สัญญาทองคำยังคงร่วงลง 1.2% หลังจากที่ปรับตัวลดลงมา 3 วันติดต่อกันก่อนหน้านี้
กระทรวงแรงงานสหรัฐเปิดเผยว่า ตัวเลขจ้างงานนอกภาคเกษตรปรับตัวเพิ่มขึ้นเล็กน้อยเพียง 88,000 ตำแหน่งในเดือนมี.ค. ซึ่งเป็นระดับต่ำสุดในรอบ 9 เดือน และน้อยกว่าที่นักวิเคราะห์คาดว่าจะเพิ่มขึ้น 190,000-200,000 ตำแหน่ง ส่วนอัตราว่างงานลดลงมาอยู่ที่ 7.6% ซึ่งเป็นระดับต่ำสุดในรอบ 4 ปี จากระดับ 7.7.% ในเดือนก่อนหน้านี้
ดอลลาร์สหรัฐที่อ่อนค่าลงภายหลังจากที่มีการเปิดเผยตัวเลขจ้างงาน ก็เป็นปัจจัยหนุนให้ราคาทองคำปรับตัวสูงขึ้น โดยดัชนีดอลลาร์ ซึ่งเป็นข้อมูลชี้วัดสกุลเงินดอลลาร์สหรัฐกับอีก 6 สกุลเงินหลัก ลดลงแตะ 82.467 จากระดับ 82.622